ב"ה

**תניא - דף השער**

1. הוכח מדף השער את ענוותנותו של אדמו"ר הזקן
2. למי מיועד ספר התניא?
3. למי שייכת מידת הבינוני? (על פי פרק י"ד)
4. מאיזה ספרים מלוקט ספר התניא?
5. מאיזה סופרים (דברים ששמע אדמו"ר הזקן מרבותיו) מלוקט ספר התניא?
6. על איזה פסוק מיוסד ספר התניא?
7. על מה נאמר פסוק זה?

כִּי הַמִּצְוָה הַזֹּאת אֲשֶׁר אָנֹכִי מְצַוְּךָ הַיּוֹם לֹא נִפְלֵאת הִוא מִמְּךָ וְלֹא רְחֹקָה הִוא...לא בשמים היא...ולא מעבר לים...**כי קרוב אליך** הדבר מאד **בפיך** **ובלבבך** **לעשותו**" (דברים ל', י"א)

1. מהי הכוונה "דרך ארוכה וקצרה"?

בגמרא במסכת עירובין (נג.) מובא המעשה שסיפר על עצמו ר' יהושע בן חנניה: "פעם אחת הייתי מהלך בדרך, וראיתי תינוק יושב על פרשת דרכים. אמרתי לו: באיזה דרך נלך לעיר? אמר לי: זו קצרה וארוכה וזו ארוכה וקצרה. והלכתי בקצרה וארוכה, כיון שהגעתי לעיר מצאתי שמקיפין אותה גנות ופרדיסין, חזרתי לאחורי. אמרתי לו: בני, הלא אמרת לי קצרה? – אמר לי: ולא אמרתי לך ארוכה".

**סיפור:** מסופר מהחסיד ר' איצ'ה מתמיד ז"ל: כשהשלוחים הביאו את התניא לאניפאלי, אל ר' יהודה לייב הכהן ורבי זושא, (להתייעץ עמם על הדפסה עקב השגיאות שהכניסו בקונטרסים בהעתקות, ולקבל הסכמה)הם השאירו בידם את הקונטרסים למשך הלילה, כדי שהצדיקים יעיינו בהם, בשעה שעיין בתניא, באמצע הלילה, נכנס ר' יהודה לייב הכהן בהתפעלות עצומה ובהתלהבות רבה, ומבלי יכולת לעצור בתוכו את ההתרגשות הגדולה, החליט ללכת אל ר' זושא (שניהם דרו באניפאלי), להתחלק אתו בהתלהבותו המרובה מספר התניא, אותו דבר אירע גם אצל ר' זושא, שגם הוא לא היה יכול לעצור בקרבו את ההתרגשות הגדולה, והחליט ללכת אל ר' יהודה לייב הכהן - כך שהם נפגשו ברחוב בהלכם אחד אל השני, ו"אניפאלי כולה בערה..."